CELEX: 32006R1279
Language: et
Date: 2006-08-25 00:00:00
Title: Komisjoni määrus (EÜ) nr 1279/2006, 25. august 2006 , millega määratakse 2005/2006. turustusaastaks kindlaks suhkrupeedi miinimumhindade, toodangumaksu ja lisamaksu suhtes suhkrusektoris kohaldatav põllumajanduse erivahetuskurss nende liikmesriikide vääringute puhul, kes ei ole ühisraha kasutusele võtnud

26.8.2006   
            
            
               ET
            
            
               Euroopa Liidu Teataja
            
            
               L 233/10
            
         
      KOMISJONI MÄÄRUS (EÜ) nr 1279/2006,
   25. august 2006,
   millega määratakse 2005/2006. turustusaastaks kindlaks suhkrupeedi miinimumhindade, toodangumaksu ja lisamaksu suhtes suhkrusektoris kohaldatav põllumajanduse erivahetuskurss nende liikmesriikide vääringute puhul, kes ei ole ühisraha kasutusele võtnud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1)
   
   võttes arvesse komisjoni 30. juuni 1993. aasta määrust (EMÜ) nr 1713/93, milles kehtestatakse üksikasjalikud erieeskirjad põllumajandusliku ümberarvestuskursi kohaldamise kohta suhkrusektori,s (2) eriti selle artikli 1 lõiget 3,
   ning arvestades järgmist:
   
               (1)
            
            
               Määrusega (EÜ) nr 318/2006 on alates 2006/2007. turustusaastast asendatud nõukogu 19. juuni 2001. aasta määrus (EÜ) nr 1260/2001 (suhkrusektori turgude ühise korralduse kohta). (3) Määrust (EÜ) nr 1260/2001 kohaldatakse jätkuvalt 2005/2006. turustusaasta suhtes.
            
         
               (2)
            
            
               Vastavalt määruse (EMÜ) nr 1713/93 artikli 1 lõikele 1 on määruse (EÜ) nr 1260/2001 artiklis 4 osutatud suhkrupeedi miinimumhinnad ning sama määruse artiklis 15 osutatud toodangumaks ja artiklis 16 osutatud lisamaks arvestatakse ümber omavääringutesse, kasutades põllumajanduse erivahetuskurssi, mis võrdub asjaomasel turustusaastal kohaldatavate vahetuskursside keskmisega, mis arvutatakse põhimõttel pro rata temporis.
            
         
               (3)
            
            
               Vastavalt nõukogu 15. detsembri 1998. aasta määrusele (EÜ) nr 2799/98, millega kehtestatakse põllumajanduse eurol põhinev valuutakord, (4) tuleks alates 1. jaanuarist 1999 ümberarvestuskursside kindlaksmääramisel piirduda põllumajanduse erivahetuskurssidega euro ja nende liikmesriikide vääringute vahel, kes ei ole ühisraha kasutusele võtnud.
            
         
               (4)
            
            
               Seega tuleks 2005/2006. turustusaastaks kindlaks määrata suhkrupeedi miinimumhindade ning toodangumaksu ja lisamaksu suhtes kohaldatav põllumajanduse erivahetuskurss erinevate riikide omavääringute puhul,
            
         ON VASTU VÕTNUD KÄESOLEVA MÄÄRUSE:
   Artikkel 1
   Põllumajanduse erivahetuskurss määruse (EÜ) nr 1260/2001 artiklis 4 osutatud suhkrupeedi miinimumhindade ning sama määruse artiklis 15 osutatud toodangumaksu ja vajaduse korral artiklis 16 osutatud lisamaksu ümberarvestamisel nende liikmesriikide vääringutesse, kes ei ole ühisraha kasutusele võtnud, määratakse 2005/2006. turustusaastaks kindlaks käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. juulist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. august 2006
      
         
            Komisjoni nimel
         
         
            põllumajanduse ja maaelu arenduse peadirektor
         
         Jean-Luc DEMARTY
         
      
   
   
      (1)  ELT L 58, 28.2.2006, lk 1.
   
      (2)  EÜT L 159, 1.7.1993, lk 94. Määrust on viimati muudetud määrusega (EÜ) nr 1509/2001 (EÜT L 200, 25.7.2001, lk 19).
   
      (3)  EÜT L 178, 30.6.2001, lk 1. Määrus on kehtetuks tunnistatud määrusega (EÜ) nr 318/2006.
   
      (4)  EÜT L 349, 24.12.1998, lk 1.
   
      LISA
      
                  Erivahetuskurss
               
            
                  1 euro =
               
               
                  29,0021
               
               
                  Tšehhi krooni
               
            
                  7,45928
               
               
                  Taani krooni
               
            
                  15,6466
               
               
                  Eesti krooni
               
            
                  0,574130
               
               
                  Küprose naela
               
            
                  0,696167
               
               
                  Läti latti
               
            
                  3,45280
               
               
                  Leedu litti
               
            
                  254,466
               
               
                  Ungari forintit
               
            
                  0,429300
               
               
                  Malta liiri
               
            
                  3,92889
               
               
                  Poola zlotti
               
            
                  239,533
               
               
                  Sloveeni talaari
               
            
                  39,0739
               
               
                  Slovaki krooni
               
            
                  9,37331
               
               
                  Rootsi krooni
               
            
                  0,684339
               
               
                  naelsterlingit